 Ilu 13  Nwa na-abụ onye maara ihe nebe e nwere ịdọ aka ná ntị nke nna, ma, ọ bụ onye na-akwa emo bụ onye na-adịghị anụ ịba mba.Mmadụ ga-eri ihe dị mma nke si nokwu ọnụ ya, ma mkpụrụ obi nke ndị na-aghọ aghụghọ bụ ime ihe ike.Onye na-eche ọnụ ya nche na-echebe mkpụrụ obi ya. Onye na-agbape ọnụ ekwu okwumbibi ga-abụ nke ya.Ihe na-agụ onye umengwụ, ma ọ dịghị ihe mkpụrụ obi ya nwere. Ma, a ga-eme ka mkpụrụ obi onye dị uchu maa abụba.Onye ezi omume kpọrọ okwu ụgha asị, ma ndị ajọ omume na-emechu mmadụ ihu, na-emenyekwa onwe ha ihere.Ezi omume na-echebe onye na-adịghị eme ihe ọjọọ nụzọ ya, ma, ọ bụ ajọ omume na-ebibi onye mmehie.E nwere onye na-eme ka à ga-asị na ọ bara ọgaranya ma ọ dịghị ihe o nwere ma ọlị; e nwere onye na-eme ka à ga-asị na ọ dara ogbenye ma o nwere ọtụtụ ihe dị oké ọnụ ahịa.Ihe mgbapụta maka mkpụrụ obi mmadụ bụ akụ ya, ma onye dara ogbenye adịghị anụ ịba mba.Ìhè ndị ezi omume ga-aṅụrị ọṅụ; ma oriọna ndị ajọ omume ga-anyụ.Site nịdị mpako, naanị ihe mmadụ na-akpata bụ ọgụ, ma ndị na-agba izu na-enwe amamihe.Ihe dị oké ọnụ ahịa e nwetara nihe na-enweghị isi na-adịwanye ole na ole, ma, ọ bụ onye ji aka achịkọta ihe na-eme ka ihe mụbaa.Ihe a na-atụ anya ya nke e yigharịrị oge ya na-eme ka obi daa ọrịa, ma ihe a na-achọsi ike bụ osisi nke ndụ mgbe ọ bịara.Onye ledara iwu anya, a ga-ejichi ihe o ji gbaa ibé; ma onye na-atụ egwu ihe e nyere niwu ka a ga-akwụ ụgwọ.Iwu onye maara ihe bụ isi iyi nke ndụ, iji mee ka mmadụ zere ọnyà ọnwụ.Ezi nghọta na-eweta ihu ọma, ma ụzọ ndị na-aghọ aghụghọ adịghị larịị.Onye ọ bụla nke maara ihe ga-eji ihe ọmụma mee ihe, ma onye nzuzu ga-agbasa nzuzu ya ebe niile.Onye ozi nke bụ onye ajọ omume ga-adaba nihe ọjọọ, ma onye ozi nke kwesịrị ntụkwasị obi na-agwọ ọrịa.Onye na-eleghara ịdọ aka ná ntị anya na-ada ogbenye, na-enwekwa mmechuihu, ma, ọ bụ onye na-anabata ịba mba ka a na-enye otuto.Ihe na-agụ mkpụrụ obi agụụ na-atọ ya ụtọ mgbe o nwetara ya; ma ịhapụ ihe ọjọọ bụ ihe arụ nanya ndị nzuzu.Onye ya na ndị maara ihe na-eje ije ga-ama ihe, ma ihe agaghị agaziri onye ya na ndị nzuzu na-emekọ ihe.Ọ bụ ndị mmehie ka ọdachi na-achụgharị, ma, ọ bụ ndị ezi omume ka a na-eji ihe ọma akwụ ụgwọ.Ezi mmadụ ga-ahapụrụ ụmụ ụmụ ya ihe nketa, ma akụ onye mmehie bụ ihe a kpadooro onye ezi omume.Ala nke ndị ogbenye kọrọ ihe na-emepụta nri nke ukwuu, ma e nwere onye a na-ekpochapụ nihi na ikpe ziri ezi adịghị.Onye na-adịghị apịa nwa ya ụtarị kpọrọ ya asị, ma onye hụrụ ya nanya na-ahụ na a dọrọ ya aka ná ntị.Onye ezi omume na-eri ihe ruo mgbe afọ juru mkpụrụ obi ya, ma afọ ndị ajọ omume ga-atọgbọrọ chakoo. 